**Д О Г О В О Р**

**за провеждане на обучения**

**по Проект BG05M2OP001-2.010-0001 „Квалификация за професионално развитие на педагогическите специалисти“, финансиран от Оперативна програма „Наука и образование за интелигентен растеж“ 2014-2020 г., Дейност 1**

Днес,………….20…. г., в гр./с. ………………., на основание чл. 20, ал. 4, т. 2 от Закона за обществените поръчки и Приложение № 2 от Закона за обществените поръчки се сключи този договор между:

1. **Регионално управление на образованието/Училище/Детска градина - ……………….** , адрес: гр. ……….……., ул. …………….., БУЛСТАТ/ЕИК……………………., представлявано от ………………………, в качеството й/му на началник, и …………… - главен счетоводител, наричани за краткост **ВЪЗЛОЖИТЕЛ**, от една страна и от друга страна и
2. …………………. (за обучителни организации) …………………. със седалище и адрес на управление: ………………., БУЛСТАТ/ЕИК……………………., вписано в Информационния регистър на одобрените програми за повишаване на квалификацията на педагогическите специалисти по чл. 229 от Закона за предучилищното и училищното образование под № ………….…., представлявано от ……………………………...……, в качеството й/му на …………………………, и …………… - главен счетоводител, наричано за краткост ИЗПЪЛНИТЕЛ,

или

 ……………………….……….(за специализирани обслужващи звена; висши училища; научни организации)……………….…………………, със седалище и адрес на управление………………………., БУЛСТАТ/ЕИК……………………., представляван от …………………………, в качеството й/му на ……………………., и…………… -главен счетоводител, наричани за краткост ИЗПЪЛНИТЕЛ, за следното:

**І. ПРЕДМЕТ НА ДОГОВОРА:**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение **провеждане на обучения за подкрепа за професионално израстване и развитие на професионалните умения на педагогически специалисти с присъждане на от 1 до 3 квалификационни кредита, съгласно държавния образователен стандарт за статута и професионалното развитие на учителите, директорите и другите педагогически специалисти** по Проект BG05M2OP001-2.010-0001 „Квалификация за професионално развитие на педагогическите специалисти“, финансиран от Оперативна програма „Наука и образование за интелигентен растеж“ 2014-2020 г., съфинансиран от Европейския съюз чрез Европейските структурни и инвестиционни фондове, по едно от следните тематични направления:

1. за усвояване на знания и формиране на умения и компетентности, свързани с използване на иновативни методи в преподаването, съвременни методи в оценяването на учебните резултати, диагностика на личностното развитие и консултирането на учениците с оглед постигане на качествено образование и личностно развитие.

2. за прилагането на модели за създаване и развитие на позитивна училищна среда, вкл. за подобряване на взаимодействието между семейството и училището, привличане на родителите за по-активно участие в училищната общност и за ефективно управление на класа.

3. за повишаване на подготовката на педагогическите специалисти с управленски функции за прилагане на съвременни модели за управление на образователните институции, лидерство за ефективна организация на училищните дейности и координация на педагогическите екипи.

**(2)** Обученията – предмет на договора, са следните видове:

* Краткосрочно обучение, за което се присъжда 1 квалификационен кредит с продължителност 16 академични часа;
* Краткосрочно обучение, за което се присъждат 2 квалификационни кредита с продължителност 32 академични часа;
* Краткосрочно обучение, за което се присъждат 2 квалификационни кредита с продължителност 32 академични часа, включващо и логистика;
* Краткосрочно обучение, за което се присъждат 3 квалификационни кредита с продължителност 48 академични часа;
* Краткосрочно обучение, за което се присъждат 3 квалификационни кредита с продължителност 48 академични часа, включващо и логистика.

 **(3)** Обучението завършва с издаването на документ, който удостоверява броя на присъдените квалификационните кредити, съгласно държавния образователен стандарт за статута и професионалното развитие на учителите, директорите и другите педагогически специалисти).

 **(4)** Обученията се извършат при спазване на нормативната уредба, регламентираща професионалното израстване и развитие на професионалните умения на педагогическите специалисти (Закона за предучилищното и училищно образование и държавния образователен стандарт за статута и професионалното развитие на учителите, директорите и другите педагогически специалисти), предложението на **ИЗПЪЛНИТЕЛЯ** за изпълнение на услугата и изискванията на **ВЪЗЛОЖИТЕЛЯ**, уговорени в настоящия договор и Техническото задание, което е неразделна част от договора.

 **(5)** Дейностите – предмет на този договор, попадат в обхвата на Приложение № 2 от Закона за обществените поръчки, като съгласно Общия терминологичен речник (CPV) отговарят на код 80521000-2 – услуги, свързани с програми за обучение, и код 55120000 – услуги по организирането на срещи и събрания в хотели.

**II. ЦЕНИ:**

 **Чл. 2.** **(1)** За изпълнението на всяко заявено обучение **ВЪЗЛОЖИТЕЛЯТ** изплаща на **ИЗПЪЛНИТЕЛЯ** обща цена, която включва всички разходи по изпълнението на услугата.

 **(2) ВЪЗЛОЖИТЕЛЯТ** изплаща на **ИЗПЪЛНИТЕЛЯ** пълната цена за проведено обучение по конкретна заявка в случай, че **ИЗПЪЛНИТЕЛЯТ** докаже изпълнението на всички дейности, влизащи в обхвата на услугата.

**Чл. 3.** Цената на услугата по чл. 2, ал. 1 се формира като произведение от броя на обучаемите лица и единичната цена за един обучаем според вида на обучението по чл. 1, ал. 2, посочена в таблицата по-долу:

|  |  |  |
| --- | --- | --- |
| **Единичен разход по видове обучения за присъждане на квалификационен кредит** | **Единичен разход на 1 обучаем при физически присъствено обучение** | **Единичен разход на 1 обучаем при синхронно обучение от разстояние** |
| Краткосрочно обучение, за което се присъжда 1 квалификационен кредит с продължителност 16 академични часа | 43,00 | 27,00 |
| Краткосрочно обучение, за което се присъждат 2 квалификационни кредита с продължителност 32 академични часа | 83,00 | 54,00 |
| Краткосрочно обучение, за което се присъждат 2 квалификационни кредита с продължителност 32 академични часа, включващо и логистика | 301,00 | - |
| Краткосрочно обучение, за което се присъждат 3 квалификационни кредита с продължителност 48 академични часа | 120,00 | 80,00 |
| Краткосрочно обучение, за което се присъждат 3 квалификационни кредита с продължителност 48 академични часа, включващо и логистика | 424,00 | - |

 **Чл. 4.** Плащанията по настоящия договор се извършват в национална валута по банков път с платежно нареждане по сметка на **ИЗПЪЛНИТЕЛЯ**:

 Обслужваща банка: .............................................

 Адрес на обслужващата банка: ............................

 BIC: .....................................................................

 IBAN: ..................................................................

 Титуляр на сметката: ...........................................

**III. НАЧИН НА ПЛАЩАНЕ:**

 **Чл. 5. (1)** При обучения, които включват логистика **ВЪЗЛОЖИТЕЛЯТ** изплаща авансово 70% от общата стойност на обучението. Останалите 30% се изплащат в срок до 15 (петнадесет) работни дни след приключване на обучението.

**(2)** В останалите случаи плащането се извършва в срок до 15 (петнадесет) работни дни след приключване на обучението.

 **(3)** Плащането се извършва на база на стойността на заявката на **ВЪЗЛОЖИТЕЛЯ** за конкретно обучение и кумулативно представяне от **ИЗПЪЛНИТЕЛЯ** на:

1. Двустранно подписан приемо-предавателен протокол по образец (приложение към договора) за приемане на проведеното обучение без забележки;

2. Оригинал на фактура за плащане на хартиен носител или в електронен формат.

**(4)** Във фактурата по чл. 5, ал. 3, т. 2 следва да се посочи, че: „Разходът е в изпълнение на Договор № BG05M2OP001-2.010-0001-C01 по проект „Квалификация за професионално развитие на педагогическите специалисти“, финансиран от Оперативна програма „Наука и образование за интелигентен растеж“ 2014-2020 г., съфинансиран от Европейския съюз чрез Европейските структурни и инвестиционни фондове.“

**(5)** Плащането по договора не се извършва в случай че протоколът по чл. 5, ал. 3, т. 1 не е придружен от някой от изискуемите документи или фактурата не е коректно съставена, за което **ВЪЗЛОЖИТЕЛЯТ** уведомява **ИЗПЪЛНИТЕЛЯ**.

**(6)** Плащане не се извършва в случай, че за **ИЗПЪЛНИТЕЛЯ** е получено потвърждение от Националната агенция по приходите и Агенция „Митници” за наличието на публични задължения, като в този случай плащането се осъществява съобразно указанията на данъчната администрация.

**IV. СРОКОВЕ И МЯСТО ЗА ИЗПЪЛНЕНИЕ:**

**Чл. 6.** Настоящият договор влиза в сила от датата на подписването му от страните и е със срок на изпълнение не по-късно от 30 септември 2021 г.

**Чл. 7.** Мястото на изпълнение на услугата е населеното място на територията на Република България, посочено от **ВЪЗЛОЖИТЕЛЯ** в заявката по *Раздел IV Изисквания по отношение на изпълнението* от Техническото задание или населеното място, предложено за изпълнение от **ИЗПЪЛНИТЕЛЯ,** в случай че обучението включва логистика.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

**Чл. 8. Възложителят** има право да получи изпълнение на предмета на договора в уговорените срокове, без отклонение от договореното и без недостатъци, съответстващо на предложението на **ИЗПЪЛНИТЕЛЯ** за изпълнение на услугата, изискванията на **ВЪЗЛОЖИТЕЛЯ** и уговореното в настоящия договор.

**Чл. 9. (1)** **Възложителят** има право да осъществява текущ контрол при изпълнението на договора, както и:

**(2)** да дава писмени указания на **ИЗПЪЛНИТЕЛЯ** във връзка с предприемането на действия, които са необходими за доброто изпълнение на настоящия договор;

**(3)** да откаже приемането на услугата при непълно или неточно изпълнение на договора, или в случай че констатира, че провежданото обучение се отклонява от одобрената програма за обучение за повишаване на квалификацията на педагогическите специалисти;

**(4)** да заявява обученията текущо и да заявява предпочитания същите да бъдат провеждани по възможност в неучебни/неработни или почивни дни.

**Чл. 10. (1) Възложителят** се задължава да заплати цената на договора по реда и при условията на раздел ІІІ *Начин на плащане* от настоящия договор, както и:

**(2)** да предостави на **ИЗПЪЛНИТЕЛЯ** всички документи и/или информация и съдействие, необходими за точното изпълнение на поетите с настоящия договор задължения;

**(3)** при необходимост или по преценка да осигури или да определи мястото за провеждане на обучението, в случай че **ИЗПЪЛНИТЕЛЯТ** не е предложил обучение, което включва логистика.

**(4)** да изпраща на **ИЗПЪЛНИТЕЛЯ** заявката по раздел IV *Изисквания по отношение на изпълнението* от Техническото задание своевременно, не по-късно от 3 дни преди провеждане на обучението.

**Чл. 11. ВЪЗЛОЖИТЕЛЯТ** не дължи обезщетения или допълнителни плащания извън предвидените по чл. 2 от настоящия договор.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл. 12. (1) Изпълнителят** има право да получи договореното възнаграждение по реда и при условията на настоящия договор, както и:

**(2)** да иска от **ВЪЗЛОЖИТЕЛЯ** съдействие за нормално осъществяване на дейността при и/или по повод изпълнението на настоящия договор.

**(3)** да изиска от **ВЪЗЛОЖИТЕЛЯ** приемането на работата при условията и в сроковете на този договор.

**Чл. 13.** **(1)** **Изпълнителят** се задължава да проведе обучението качествено и в уговорените срокове, без отклонение от договореното и без недостатъци, в съответствие с предложението си за изпълнение на услугата, изискванията на **ВЪЗЛОЖИТЕЛЯ**, уговорени в настоящия договор:

1. да уведомява писмено **ВЪЗЛОЖИТЕЛЯ** за всички трудности по изпълнение на дейностите, които могат да осуетят постигането на крайните резултати, както и за мерките, които са взети за отстраняването или предотвратяването им;

 **(3)** да съгласува действията си с **ВЪЗЛОЖИТЕЛЯ** и да го информира за хода на изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на **ВЪЗЛОЖИТЕЛЯ**;

**(4)** да уведоми своевременно **ВЪЗЛОЖИТЕЛЯ** при промяна на лицето за контакт и/или връзката за комуникация с него;

 **(5)** да координира с **ВЪЗЛОЖИТЕЛЯ** броя на участниците в групите, разпределението на обучаемите, формата на обучение, метода на провеждане на обучението, лекторите/преподавателите и учебния график;

 **(6)** да организира обучението в срока, посочен в заявката на **ВЪЗЛОЖИТЕЛЯ** и да го проведе във вид, продължителност и форма на провеждане, съгласно държавния образователен стандарт за статута и професионалното развитие на учителите, директорите и другите педагогически специалисти;

 **(7)** да издаде удостоверение на всеки обучаем с присъдени квалификационни кредити и продължителността за брой часове на участието му в проведено обучение, което съдържа всички реквизити, съгласно държавния образователен стандарт за статута и професионалното развитие на учителите, директорите и другите педагогически специалисти“;

**(8)** да не допуска обучението да бъде проведено на различна тема от одобрената или от лице, което не е вписано като лектор (обучител) в регистъра на одобрените програми за обучение за повишаване квалификацията на педагогическите специалисти или което не е посочено като преподавател за съответната програма от висшето училище;

**(9)** своевременно да уведомява **ВЪЗЛОЖИТЕЛЯ** при необходимост от промяна в учебния график и/или от промяна на лекторите/преподавателите и да посочи причините, които обуславят промяната;

**(10)** в случаите, в които обучението, включва логистика, ИЗПЪЛНИТЕЛЯТ трябва да осигури транспорт до мястото, където се провежда обучението, и обратно (или от и до други определени от представители на ВЪЗЛОЖИТЕЛЯ крайни точки), съгласно изискванията на Закона за автомобилните превози и подзаконовите нормативни актове към него;

**(11)** да възстанови разходите за транспорт на обучаемите лица на база представени от тях разходнооправдателни документи за ползван обществен/личен транспорт;

**(12)** да съхранява документите, срещу които е извършил плащанията за транспорт по ал. 10, както и всички други документи, свързани с изпълнението на проекта, пет години след изтичане на срока на действие на договора.

**Чл. 14. Изпълнителят** е длъжен при изпълнение дейностите, предмет на договора, да спазва изискванията за изпълнение на мерките за информация и публичност в съответствие с Единния наръчник за прилагане на правилата за информация и комуникация 2014-2020 г., публикуван на интернет страницата на ОП НОИР на линк: http://sf.mon.bg/?go=pageamp;pageId=67. Във всеки документ, свързан с изпълнението на проект „Квалификация за професионално развитие на педагогическите специалисти“, следва да се посочва финансовата подкрепа на Европейският съюз чрез Европейските структурни и инвестиционни фондове по Оперативна програма „Наука и образование за интелигентен растеж“ 2014-2020 г.

**VII. ИЗПЪЛНЕНИЕ НА ПОРЪЧКАТА. ПРИЕМАНЕ НА ИЗПЪЛНЕНИЕТО:**

**Чл. 15.** **(1)** В срок до пет дни от получаване на заявката **ИЗПЪЛНИТЕЛЯТ** е длъжен да представи за утвърждаване на **ВЪЗЛОЖИТЕЛЯ** предложение за изпълнение на конкретната заявка за обучение, съдържащо информация за броя на участниците в групите, разпределението на обучаемите по групи, формата на обучение, метода на провеждане на обучението, лекторите, учебен график за провеждане на обучението, програма на обучението, както и подробна информация за организирането на дейностите по логистиката, в случай че такава се предвижда.

**(2)** В тридневен срок от получаване на документите по ал. 1 **ВЪЗЛОЖИТЕЛЯТ** уведомява **ИЗПЪЛНИТЕЛЯ** дали одобрява предложението и утвърждава ли представените документи, или има корекции по тях. В случай че обучението не включва логистика, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за мястото, където **ИЗПЪЛНИТЕЛЯТ** следва да проведе обучението.

**(3)** **ИЗПЪЛНИТЕЛЯТ** представя окончателен вариант на документите по ал. 1 в тридневен срок от получаване на уведомлението за необходимите корекции, като отрази изцяло коментарите и бележките на **ВЪЗЛОЖИТЕЛЯ**.

**Чл. 16. (1)** Обучението се осъществява от лекторите, вписани в Информационния регистър на одобрените програми за квалификация на педагогическите специалисти по чл. 229 от Закона за предучилищното и училищното образование, или от университетски преподаватели – в случай че обучението се извършва от висше училище.

**(2)** В случай, че в хода на изпълнение на договора се окаже, че лекторът/преподавателят няма възможност да продължи участието си в обучението, **ИЗПЪЛНИТЕЛЯТ** е длъжен да уведоми за това **ВЪЗЛОЖИТЕЛЯ** и да предложи друг, който е вписан като обучител по съответната програма в списъка към информационния регистър на одобрените програми за обучение за повишаване квалификацията на педагогическите специалисти или, който е определен в списъка на висшето училище.

**Чл. 17.** Обученията се провеждат съгласно изискванията по раздел IV. *Изисквания по отношение на изпълнението* от Техническото задание.

**Чл. 18. (1)** Приемането на извършената работа по чл. 1 се извършва след приключване на обучението от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица, както следва:

* за **ВЪЗЛОЖИТЕЛЯ -** …………………………………
* за **ИЗПЪЛНИТЕЛЯ -** ………………………………….

**(2)** Приемането на работата по настоящия договор се извършва с подписване от лицата по ал. 1 на двустранен Приемо-предавателен протокол по образец, който се съставя в два екземпляра – по един за всяка от страните.

**VIII. ПРЕКРАТЯВАНЕ НА ДОГОВОРА:**

**Чл. 19. (1)** Настоящият договор се прекратява:

1. с изтичането на срока по чл. 6;
2. по взаимно съгласие между страните, изразено в писмена форма, като страните не си дължат неустойки, но **ВЪЗЛОЖИТЕЛЯТ** заплаща на **ИЗПЪЛНИТЕЛЯ** извършените и приети до момента на прекратяването дейности;

**3**. едностранно писмено изявление на ВЪЗЛОЖИТЕЛЯ при всяка форма на неизпълнение (пълно неизпълнение или неточно – частично, лошо изпълнение, в това число неизпълнение повече от 3 пъти за срока на действие на договора), което може да бъде основание за разваляне, с десетдневно предизвестие.

**4**. при настъпване на обективна невъзможност за изпълнение на възложената работа.

**(2) ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му и които не е могъл да предвиди, изпадне в невъзможност да изпълни своите задължения.

**(3)** В случай на прекратяване на договора страните подписват допълнително споразумение и двустранен протокол – неразделна част от него, с които уреждат взаимоотношенията си до момента на прекратяването, включително приемането и заплащането на извършените до момента на прекратяването дейности.

**IX. НЕРЕДНОСТИ:**

**Чл. 20. (1) ИЗПЪЛНИТЕЛЯТ** се задължава да не допуска нередности при изпълнението на настоящия договор.

**(2)** „**Нередност** е всяко нарушение на разпоредба на правото на Европейския съюз или на националното право, произтичащо от действие или бездействие на **ИЗПЪЛНИТЕЛЯ**, което има или би имало за последица нанасяне на вреда на бюджета на Европейския съюз, чрез начисляване на неправомерен разход в бюджета на Европейския съюз”.

**(3)** **ИЗПЪЛНИТЕЛЯТ** се задължава незабавно да докладва на **ВЪЗЛОЖИТЕЛЯ** за възникнали нередности, както и за случаите, в които се предполага, че е възможно да възникне нередност, в процеса на изпълнение на договора.

**(4)** В случай на нередност, допусната или извършена от **ИЗПЪЛНИТЕЛЯ**, той дължи възстановяването на точния размер на причинената вреда.

**(5)** **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** възстановяване на неправомерно получени суми, следствие на допусната нередност. Ако сумите не бъдат възстановени в определения от **ВЪЗЛОЖИТЕЛЯ** срок, той има право да ги прихване от последващи плащания към **ИЗПЪЛНИТЕЛЯ**.

**(6)** **ВЪЗЛОЖИТЕЛЯТ** има право да развали договора, ако **ИЗПЪЛНИТЕЛЯТ** допусне нередност и/или откаже да възстанови получени суми, заедно със съответната лихва, следствие от допусната нередност. Развалянето на договора не освобождава **ИЗПЪЛНИТЕЛЯ** от задължението да възстанови получените суми, заедно със съответната лихва, следствие от допусната нередност.

**X. ПРОВЕРКИ И ОДИТ ОТ ОРГАНИТЕ НА ОБЩНОСТТА:**

**Чл. 21. (1) ИЗПЪЛНИТЕЛЯТ** е длъжен да осигури възможност на Управляващия орган (УО) на Оперативна програма „Наука и образование за интелигентен растеж” 2014 – 2020 г., на националните одитиращи органи, на Сертифициращия орган, Сметната палата, Европейската комисия, Европейската служба за борба с измамите (OLAF), Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външни одитори да извършват проверки на документите, свързани със сключването и изпълнението на настоящия договор.

**(2) ИЗПЪЛНИТЕЛЯТ** е длъжен да съдейства на УО на Оперативна програма „Наука и образование за интелигентен растеж”, на националните одитиращи органи, на Сертифициращия орган, Сметната палата, Европейската комисия, Европейската служба за борба с измамите (OLAF), Европейската сметна палата, Съвета за координация в борбата с правонарушенията, засягащи финансовите интереси на Европейските общности, както и на външни одитори, да проверяват чрез изследване на документите или чрез проверки на място изпълнението на договора и да осъществяват пълен одит, ако е необходимо, на счетоводните документи, сметките и всякакви други документи, които имат отношение към финансирането на договора.

**(3)** **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси по смисъла на чл. 57 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2015 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298/1 от 26 октомври 2012 г.).

**XI. ПРИЛОЖИМО ЗАКОНОДАТЕЛСТВО:**

**Чл. 22.** За всички неуредени въпроси в настоящия договор ще се прилагат действащите на територията на страната нормативни актове, като всички спорове по него ще се решават в дух на разбирателство, а при невъзможност за постигането му - от компетентния български съд.

**XII. САНКЦИИ И НЕУСТОЙКИ:**

**Чл. 23. (1)** В случай, че **ИЗПЪЛНИТЕЛЯТ** не докаже с документа по чл. 18, ал. 2 от договора изпълнението на някоя от дейностите по логистиката, влизащи в обхвата на услугата, **ВЪЗЛОЖИТЕЛЯТ** изплаща на **ИЗПЪЛНИТЕЛЯ** редуциран размер на общата цена за проведеното обучение, като намалява общо дължимата сума със стойността на неизпълнените дейности. За нуждите на изчисленията по предходното изречение са определени единични стойности на дейностите, влизащи в обхвата на услугата, които се съдържат в раздел II *Начин на формиране на стойността на обученията* от Техническото задание, неразделна част от настоящия договор.

**(2)** В случай, че **ИЗПЪЛНИТЕЛЯТ** не докаже изпълнението на дейността по обучението, установи се, че то е проведено по различна тема или от лектор/преподавател, който няма право да извършва обучения, съгласно държавния образователен стандарт, **ВЪЗЛОЖИТЕЛЯТ** не дължи никакво възнаграждение.

**Чл. 25. (1)** В случаите на виновно неизпълнение на задълженията от страна на **ИЗПЪЛНИТЕЛЯ** по договора, което не е довело до непровеждане на обучението, се дължи неустойка в размер на 0,5 % от стойността на заявката за всеки отделен случай на неизпълнение.

**(2)** В случаите на забавено изплащане на възнаграждението от страна на ВЪЗЛОЖИТЕЛЯ, се дължи неустойка в размер на 0,5 % от стойността на забавената сума, но не повече от 10 % от нейната стойност**.**

**(3)** В случай на непровеждане на обучение по вина на **ИЗПЪЛНИТЕЛЯ,** след получаване на заявка от страна на **ВЪЗЛОЖИТЕЛЯ**, без да е налице основателна причина, **ИЗПЪЛНИТЕЛЯТ** дължи неустойка в размер на 10 % от цената, формирана на база на заявката на **ВЪЗЛОЖИТЕЛЯ**.

**XIII. ДОПЪЛНИТЕЛНИ РАЗПОРЕДБИ**

**НЕПРЕОДОЛИМА СИЛА:**

**Чл. 26. (1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила” има значението на това понятие по смисъла на чл. 306, ал. 2 от Търговския закон.

 **(2)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 /три/ дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване или неспазване на срока за уведомяване, се дължи обезщетение за настъпилите от това вреди. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3.чиято небрежност или умишлени действия или бездействия са довели до невъзможност за изпълнение на договора.

**(5)** Липсата на парични средства не представлява непреодолима сила.

**XIV. КОМУНИКАЦИЯ И КОНФИДЕНЦИАЛНОСТ:**

**Чл. 27.** Всички начини на комуникации и кореспонденция, са описани в раздел VI. *Изисквания по отношение на комуникацията* от Техническото задание.

**Чл. 28.** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора. Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора.

**(3)** С изключение на случаите, посочени в ал. 4 на този член, конфиденциална информация може да бъде разкривана само при обоснована необходимост и след предварително писмено одобрение от другата страна, като това съгласие не може да бъде отказано безпричинно.

**(4)** Не се счита за нарушение на задълженията за неразкриване на конфиденциална информация, когато:

**1.** информацията е станала или става публично достъпна, без нарушаване на този Договор от която и да е от страните;

**2.** информацията се изисква по силата на закон, приложим спрямо която и да е от страните; или

**3.** предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по точки 3 и 4 страната, която следва да предостави информацията, уведомява незабавно и писмено другата страна по договора.

**(5)** Задълженията по тази клауза се отнасят до **ИЗПЪЛНИТЕЛЯ**, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

**(6)** Задълженията, свързани с неразкриване на конфиденциалната информация, остават в сила и след прекратяване на договора на каквото и да е основание.

**XV. ПРЕХВЪРЛЯНЕ НА ПРАВА И ЗАДЪЛЖЕНИЯ:**

**Чл. 29.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани, съгласно приложимото право.

**XVI. НИЩОЖНОСТ НА ОТДЕЛНИ КЛАУЗИ:**

**Чл. 30.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

 **XVII. СПИСЪК НА ДОГОВОРНИТЕ ДОКУМЕНТИ:**

**Чл. 31.** Договорът се състои от следните документи, които представляват неразделна част от него:

* Техническо задание(Приложение I)**;**
* Приемо-предавателен протокол (Приложение II).

**XVIII. ЗАКЛЮЧИТЕЛНИ РАЗПОРЕДБИ:**

**Чл. 32.** Посочените в настоящия анекс единични разходи за един обучаем се прилагат от 01.01.2021 г..

 **Чл. 33.** Договорът се сключи в 3 еднообразни екземпляра, по един за страните и един за досието на проекта.

**ВЪЗЛОЖИТЕЛ:** **.......................................** **ИЗПЪЛНИТЕЛ: ………..............................**

**.......................................** **.......................................**

ГЛАВЕН СЧЕТОВОДИТЕЛ: ГЛАВЕН СЧЕТОВОДИТЕЛ: